Μαρίνα (τηλενουβέλα, 2006)

Η Μαρίνα (Ισπανικά: Marina) είναι τηλενουβέλα αμερικάνικης παραγωγής του 2006. Η σειρά είναι ριμέικ της Μεξικάνικης τηλενουβέλας του 1979, Και οι πλούσιοι κλαίνε ("Los ricos también lloran"), της Βενεζουελάνικης τηλενουβέλας του 1988, Αμπιγάϊλ ("Abigaíl") και της Μεξικάνικης τηλενουβέλας του 1995, Η Μαρία της γειτονιάς ("María la del barrio").

Πλοκή 
Η Μαρίνα είναι μια ατίθαση κοπέλα που της αρέσει να διασκεδάζει, και που κερδίζει το ψωμί της οδηγώντας ένα θαλάσσιο ταξί που μεταφέρει τουρίστες στο πανέμορφο Ακαπούλκο. Ο κόσμος της Μαρίνας γκρεμίζεται, όταν η μητέρα της πεθαίνει απρόσμενα, και η Μαρίνα αναγκάζεται να μετακομίσει στο σπίτι των Αλαρκόν Μοράλες, μιας πλούσιας οικογένειας, που δεν είναι καθόλου προετοιμασμένη να καλωσορίσει αυτή τη ταπεινή κοπέλα με ανοιχτές αγκάλες. Στο σπίτι, η Μαρίνα θα πρέπει να αντιμετωπίσει το κακό και τη περιφρόνηση, ενώ ταυτόχρονα θα βρει καταφύγιο και στοργή στο πρόσωπο του παντοδύναμου πολυεκατομμυριούχου Γκιγιέρμο Αλαρκόν Ερρέρα, που είναι ο θείος της. 

Σε αυτό το σπίτι είναι που η Μαρίνα θα συναντήσει και τον Ρικάρδο Αλαρκόν Μοράλες, ένα νεαρό άντρα που αρχικά δεν θα της δώσει σημασία, αλλά βρίσκει ενδιαφέρον στο να την προκαλεί συνεχώς να κάνει πράγματα που ξεπερνούν τον εαυτό της. Αυτό το γλυκό παιχνίδι, τελικά καταλήγει σε έρωτα. Παρότι η Μαρίνα είναι πλέον υπό τη προστασία του Δον Γκιγιέρμο και του Ρικάρδο, θα πρέπει να αντιμετωπίσει και άλλους, κακούς χαρακτήρες, όπως τη Βερόνικα Σάλντιβαρ, μια δαιμονική γυναίκα, ερωτευμένη με τον Ρικάρδο, που γίνεται η χειρότερη εχθρός και αντίζηλος της, καθώς και την Αλμπέρτα Μοράλες, τη μητέρα του Ρικάρδο, μια γυναίκα της υψηλής κοινωνίας που είναι υπερπροστατευτική με το γιο της και πιστεύει πως η Μαρίνα δεν αξίζει την αγάπη του. 

Αυτές οι δύο γυναίκες θα κάνουν ότι περνά από το χέρι τους για να αποτρέψουν τη Μαρίνα και τον Ρικάρδο να βρουν μαζί την ευτυχία. Ωστόσο, η αγάπη που ενώνει τη Μαρίνα και τον Ρικάρδο είναι τόσο δυνατή που τους οδηγεί σύντομα στο γάμο. Η Μαρίνα μαθαίνει ότι είναι έγκυος και ενημερώνει τον Ρικάρδο, ο οποίος όμως δεν πιστεύει ότι το παιδί δεν είναι δικό του, αφού η Βερόνικα και η Αλμπέρτα θα γεμίσουν το μυαλό του με ψέματα, πείθοντας τον ότι το μωρό δεν είναι δικό του αλλά του Ελίας, του αδερφού του, μιας και σύμφωνα με τις δύο γυναίκες, ο Ελίας είναι ο εραστής της Μαρίνας. 

Ο Ρικάρδο θα εγκαταλείψει τη Μαρίνα, αφήνοντας τη μόνη και αβοήθητη. Εν μέσω αυτής της δύσκολης κατάστασης, η Μαρίνα θα γεννήσει το μωρό της, αλλά θα χάσει τα λογικά της και θα δώσει το μωρό στη πρώτη γυναίκα που θα συναντήσει στο δρόμο.

Τα επόμενα χρόνια, η ζωή της Μαρίνας θα γίνεται ολοένα και δυσκολότερη όσο εκείνη θα ψάχνει απεγνωσμένα το μωρό της, που έδωσε σε μια στιγμή τρέλας, και που κανένας δεν πιστεύει ότι υπάρχει. Η μοίρα όμως θα παίξει και πάλι τα παιχνίδια της.

Κάστ 
Σάντρα Ετσεβερία ως Μαρίνα Αλαρκόν Ερνάντες ντε Αλαρκόν
Μαουρίσιο Όκμαν ως Ρικάρδο Αλαρκόν Μοράλες #1
Μανόλο Καρδόνα ως Ρικάρδο Αλαρκόν Μοράλες #2
Αϊλίν Μουχίκα ως Βερόνικα Σάλντιβαρ Καστάνιο/Λάουρα Σάλντιβαρ Καστάνιο
Ουμπέρτο Σουρίτα ως Γκιγιέρμο Αλαρκόν Ερρέρα
Σουσάνα Ντοσαμάντες ως Αλμπέρτα Μοράλες χηρ. ντε Αλαρκόν
Μάρτα Αούρα ως Γουαδαλούπε "Λούπε" Τοβάρ
Κάρλος Καμπαγιέρο ως Χούλιο
Ελισαμπέτ Σερβάντες ως Σάρα Λόπεζ
Εδουάρδο Βικτόρια ως Φεδερίκο Σαντιμπάνιες
Ίλιαν Αλμαγιέρ ως Πατρίσια "Πάττυ" Αλαρκόν Μοράλες/Πατρίσια "Πάττυ" Σαντιμπάνιες Άλβαρες
Αλφόνσο Ντοσάλ ως Ρικάρδο "Τσούι" Τοβάρ/Ρικάρδο "Τσούι" Αλαρκόν Μοράλες
Χόρχε Λουίς Βάσκες ως Ελίας Αλαρκόν Μοράλες
Καρίνα Μόρα ως Ματίλντε Βέγα ντε Αλαρκόν
Γιόν Χερμάν ως Μπρούνο Αλαρκόν Βέγα
Ανχέλικα Σελάγια ως Ροσάλμπα Άλβαρες
Μπεατρίς Σεσίλια ως Παστόρα
Μάρα Κουέβας ως Λουσία Σάλντιβαρ
Γουαδαλούπε Μαρτίνες ως Μπαλμπίνα
Βερόνικα Τεράν ως Μπλάνκα
Κλάουδια Λόμπο ως Τσέλα
Σάντρα Ντεστενάβε ως Αδριάνα ντε Αλαρκόν
Παμπλο Ασάρ ως Παπαλότε
Ντεσάνα Σεντέχας ως  Πάττυ (8 ετών)
Αδριάνο Σεντέχας ως Τσούι (8 ετών)

Προβολή 

Βόρεια & Νότια Αμερική, Καραϊβική

Ευρώπη, Αφρική, Ασία, Ωκεανία

Παραπομπές

Εξωτερικοί σύνδεσμοι 

Αμερικανικές ισπανόφωνες τηλεοπτικές σειρές
Τηλενουβέλες